দোলের দিন ফাঁকা শান্তিনিকেতন

শান্তিনিকেতন: শান্তিনিকেতন নামটি শুনলেই মনের মধ্যে ভেসে ওঠে বসন্ত উৎসবের আবহ। অন্যান্য জায়গার থেকে সেখানকার বসন্ত উৎসব পালন করা হয় অন্যভাবে। দূর দূর থেকে পর্যটকেরা সেই বসন্ত উৎসবের আনন্দে মাতোয়ারা হতে যান। এমনকি আগে বিশ্বভারতীর তরফ থেকেও বসন্ত উৎসব উপলক্ষে যে অনুষ্ঠানের আয়োজন করা হয় সেখানে পর্যটকদের দেখার এবং অংশগ্রহণ করার অনুমতি দেওয়া হতো। তবে সেই অনুমতিতে কয়েক বছর ধরেই দেওয়া হচ্ছে বাঁধা। কারণ পর্যটকদের ভিড়ে শান্তিনিকেতনবাসী নিজ ভাবে উপভোগ করতে পারছিলেন না তাদের প্রিয় উৎসব বসন্ত উৎসব। তার বদলে সোনাঝুরিতে পর্যটকেরা উপস্থিত হচ্ছিলেন। কিন্তু এ বছর থেকে সেখানেও বসন্ত উৎসব হবে না বলে জানানো হয়। কারণ সেই একই বহিরাগতদের ভড়া আগমনের জেরে নষ্ট হচ্ছে শান্তিনিকেতনের পরিবেশ। যদিও গতকাল সোনাঝুরিতে বসন্ত উৎসব অনুষ্ঠানে বহিরাগতরা উপস্থিত হতে পারবেন বলেও আদেশ দেওয়া হয়। কিন্তু তারপরেও আজ সকাল থেকে দেখা মিলছে এক অন্য দৃশ্যের।

আরও পড়ুন: শান্তিনিকেতনের সোনাঝুরিতে দোল খেলা নিয়ে বিধিনিষেধ নেই, জানাল বীরভূম জেলা পুলিশ

জানা যাচ্ছে, সোনাঝুরির রাস্তায় যেতে দেওয়া হচ্ছে না কোন বড় গাড়িকে। করা রয়েছে প্রচুর পুলিশ মোতায়ন পর্যন্ত নিরাপত্তার কথা মাথায় রেখে। সোনাঝুরিতে চলছে দোল উৎসব উদযাপন। কিন্তু কার্যত তা ফিকে। কারণ সেখানে কোন পর্যটক প্রায় উপস্থিতি হতে পারছেন না। যার জেরে প্রতিবারের তুলনায় এবারের শান্তিনিকেতনের দোল উৎসব অনেকটাই ফিকে।

দেখুন অন্য খবর